**Գավառի ավագ դպրոց**

**Հերթական ատեստավորման ենթակա ուսուցիչների վերապատրաստման դասընթաց**

**Հետազոտական աշխատանք**

**Թեման՝** Գեղագիտական դաստիարակության խնդիրները «Երաժշտություն» առարկայի դասավանդման գործընթացում

**Հետազոտող ուսուցիչ**՝ Անահիտ Հակոբյան

**Ղեկավար՝** Լիա Տոնոյան

**ԳԱՎԱՌ 2022**

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ 3-5**

**Գլուխ 1.** ՏԵՍԱԿԱՆ ՄԱՍ

* 1. **Գեղագիտական դաստիարակության առանձնահատկությունները ուսումնական գործընթացում 6-10**
  2. **1.2 Երաժշտությունը որպես գեղագիտական դաստիարակության կարևոր միջոց 11-15**

**ԵԶՐԱԿԱՑՈՒԹՅՈՒՆ 16**

**ԳՐԱԿԱՆՈՒԹՅԱՆ ՑԱՆԿ 17**

**ՀԱՎԵԼՎԱԾ 17**

**ՆԵՐԱԾՈՒԹՅՈՒՆ**

«Երաժշտություն» առարկան ունի իր առանձնահատկությունները, և դրանով տարբերվում է մյուս առարկաներից։ Երաժշտութուն առարկայի դասավանդման ժամանակ զարգանում է աշակերտի մտավոր, հոգևոր, ֆիզիկական հմտությունները, գեղագիտական դաստիարակությունը, որի հիմքում ընկած է հուզականության զարգացումը։ Դեռ 5-րդ դարում Սահակ-Մեսրոպյան առաջին հայկական դպրոցներում կարևոր նշանակություն է տրվել երաժշտությանը։ Ականավոր մանկավարժ Վ․ Ա․ Սուխոմլինսկին երաժշտությունը համարել է գեղագիտական դաստիարակության հզոր միջոց․Երաժշտությունը լսելը և հասկանալը գեղագիտական մշակույթի կարևոր տարրերից է, առանց որի հնարավոր չէ պատկերացնել դաստիարակության լիարժեքությունը,- գրել է նա։ Գեղագիտական դաստիարակությունը իրականացնում է երկու հիմնական գործառույթ.այն ձևավորում է սովորողի արժեհամակարգի և արժեքային կողմնորոշման գեղագիտական գործոնը և զարգացնում նրա գեղագիտական և ստեղծագործական ներուժը: Այն նաև մարդկային փոխհարաբերությունների կարգավորման միջոց է, մարդը միշտ ձգտում է դեպի գեղեցիկը: Այս տեսակետից դաստիարակության գեղագիտական եվ բարոյական գործոնները միանում են իրար: Եվ ինչպես ասել է **Ֆեոդոր** **Դոստոևսկին.-**Չի կարելի ճանապարհ տալ սերնդին առանց դրականի և գեղեցիկի սաղմի:

Գեղագիտական դաստիարակությունը նպաստում հուզազգացմունքային ոլորտի զարգացմանը,ակտիվացնում նրա իմացական գործունեությունը,բացահայտում սովորողի ընդունակությունները: Գեղագիտական դաստիարակությունը կարող ենք խմբավորել .

1.Գեղեցիկի, արվեստի մասին տարրական գիտելիքների փոխանցումը: 2.Գեղեցիկը տեսնելու և գնահատելու կարողունակությունը:

3.Գեղեցիկը ճանաչելու զարգացումը:

4.Գեղագիտական ճաշակի դաստիարակությունը:

Այս խնդիրները ուղղված են սովորողների գեղագիտական գիտակցության ձևավորմանը: Գեղագիտական ուսուցման եղանակով իրականացվում են գեղագիտական դաստիարակության հետևյալ խնդիրները. Պատկերները տեսնելու ունակությունների և կարողությունների ձևավավորումը,երաժշտական ընդունակությունների զարգացումը,երաժշտառիթմական կարողությունների ձևավավորումը,պարային շարժումների,պլաստիկայի ձևավավորումը:Գեղագիտական դաստիարակության հիմնական միջոցը աշակերտի հաղորդակցումն է արտաքին միջավայրի և կենցաղի գեղագիտական կողմերի հետ:Հաճախակի շփումը գեղեցիկի հետ նպաստում է աշակերsի կողմից գեղեցիկի ընկալմանը,գեղեցիկի ստեղծմանը և գեղեցիկ միջավայրում ապրելու ցանկությանը: Երաժշտության դասին աշակերտները առընչվում են «կենդանի» երաժշտության հետ։ Աշակերտները ունկնդրում են, երգում, վերարտադրում ունկնդրած երաժշտությունը,կատարում երաժշտառիթմական շարժումներ,նվագում հարվածային նվագարաններով պարում,ստեղծագործում և այդ ամենից ստանում գեղագիտական տպավորություններ, հույզեր, զգացմունքներ,տրամադրություն որոնք էլ իրենց հերթին ձևավորում և զարգացնում են աշակետրի հոգևոր աշխարհը, գեղարվեստական ընկալումները, ստեղծագործական կարողությունները, գեղագիտական ճաշակը, և կյանքում գեղեցիկը տեսնելու և հասկանալու , զգալու կարողունակությունները։

Թեմայի կարևորությունը կայանում է ժամանակակից սովորողների գեղագիտական դաստիարակության մեջ, քանի որ նորագույն տեխնոլոգիաները, հասարակությունը, արվեստի ոչ ճիշտ մատուցման ոճերն ու ձևերը լուրջ մարտահրավերներ են հանդիսանում սերունդների դաստիարակության համար։ Այստեղ պետք է նշել երաժշտության միջոցով գեղագիտական դաստիարակության կարևորությունը, որովհետև մեր շրջապատում գերակշռում է երաժշտությունը, բայց այն լի է անվերահսկելի, հաճախ՝ անորակ երաժշտությամբ, որն էլ վտանգում է հատկապես սովորողների՝ դեռևս նոր ձևավորվող գեղագիտական արժեքներն ու աշխարհընկալումը։ Երգը և երաժշտությունը կարող են ավելի հստակ արտահայտել մարդու տրամադրությունն ու հույզերը, և ժեստերով՝թաքնված, խորը հոգեկան վիճակները՝ ուրախություն, տխրություն,վախ,հույս,քնքշություն, երախտագիտություն։

Ամեն դարաշրջան ունի ստեղծագործական գեղարվեստական աշխարհը ստեղծելու սեփական միջոցները։ Կրթության ոլորտում«երաժշտություն» առարկան նպաստում է աշակերտների հոգևոր և բարոյական հատկությունների ձևավորմանը և զարգացմանը, որովհետև, այն աշխարհը ցույց է տալիս գեղեցիկի մեջ։«Երաժշտություն» առարկան գեղագիտական և բարոյական դաստիարակության կարևոր միջոց է, որը ամրապնդում է աշակերտի մեջ սերը՝ հայրենիքի նկատմամբ, սերը՝ բնության և իր շրջապատի նկատմամբ:

Ուսումնական ծրագրում երեխաների համար ամենամոտ և հասկանալի կոմպոզիտորներն են՝ Պ․ Ի․ Չայկովսկին, Ա.Խաչատրյանը,Ս․ Պրոկոֆևը, Ի․ Դունաևսկին և այլն։ Այս կոմպոզիտորների ստեղծագործական գոհարները խորապես տպավորվում են աշակերտների գիտակցության մեջ։ Աշխատանքի նպատակն է բացահայտել երեխաների գեղագիտական դաստիարակության պայմաններն ու միջոցները «Երաժշտություն» առարկայի միջոցով։ Նպատակից առաջանում են հետևյալ խնդիրները.

Մեկնաբանել «Երաժշտություն» առարկայի դերը որպես գեղագիտական դաստիարակության կարևոր միջոց։

Հետազոտական աշխատանքը հնարավորություն կտա ուսուցիչներին թեման ճիշտ և արդյունավետորեն կազմակերպել, ու դասերի ընթացքում իրականացնել հիմնախնդրի շուրջ մասնագիտական գրականության վերլուծություններ։ Ներկայացնել գեղագիտական դաստիարակության ուսումնական գործընթացը։ Ժամանակների հետ փոխվում են ուսուցման և դաստիարակության պահանջներն ու բովանդակությունը, մեթոդները, սակայն «Երաժշտություն» առարկան մնում է որպես գեղագիտական դաստիարակութան կարևոր միջոց և շարունակում է կատարել դաստիարակող և զարգացնող իր առաքելությունը։

Աշխատանքը կազմված է ներածությունից, տեսական մասից, եզրակացությունից , գրականության ցանկից և հավելվածից

**ԳԼՈՒԽ1. ՏԵՍԱԿԱՆ ՄԱՍ**

**1.1Գեղագիտական դաստիարակության առանձնահատկությունները ուսումնական գործընթացում**.

Գեղագիտություն կամ,«էսթետիկա» տերմինն առաջինը գործածվել է գերմանացի գեղագետ Ալեքսանդր Բաումգարտենը 1752 թվին։Սակայն որպես գեղեցիկի ճանաչման ոլորտ գոյութուն է ունեցել դեռևս անտիկ դարաշրջանում: Գեղագիտությունը (հունարեն՝ էսթետիկա՝ զգայական ընկալում), որպես գիտության ինքնուրույն ճյուղ, առանձնացել է XVIII դարում՝ մեկնաբանվելով կա՛մ որպես «արվեստի փիլիսոփայում» , կա՛մ որպես «« գեղեցիկի փիլիսոփայություն» կա՛մ որպես ««գիտական ճաշակ»**։**

Գեղագիտական միտքը Հայաստանում ձևավորվել է անտիկ շրջանում։ Մինչև Քրիստոնեության ընդունումը գեղագիտական ճաշակը զարգացել է հիմնականում հին հայկական, պարսկական և հելլենական մշակույթների փոխազդեցությունների դաշտում։Արվեստի տեսութունը ստեղծվել է գեղագիտական գաղափարների հիման վրա, որը եզակի երևույթ էր քրիստոնեական միջնադարում։ Մարդը մշտապես ունեցել է գեղեցիկի պահանջը, գեղեցիկը կազմել է նրա հոգևոր կյանքի անխախտելի մասը։Գեղեցիկը միշտ էլ համարվել է իրականության կարևոր զարմանալի երևույթներից մեկը և անշուշտ գեղեցիկի ձևավորումը միշտ էլ եղել է սերունդների դաստիարակության կարևոր միջոց:Գեղեցիկը տեսնելու,զգալու և հասկանալու ունակություները մարդուն տրվում է ժառանգաբար,իսկ դրանց ձևավորումն ու զարգացումը իրականացվում է ամենատարբեր հարթակներում«հեռուստացույց համացանց և այլն,որոնց մեջ ամենակարևորը հանրակրթությունն է,իր գեղագիտական դաստիարակության բաղադրիչով: Իսկ ի՞ նչ է գեղագիտական դաստիարակությունը։ Այստեղ բացակայում է միասնական մոտեցումը և տարբեր հեղինակների կողմից այն բնորոշվում է տարբեր կերպ․այն նպատակաուղղված գործընթաց է իրականության նկատմամբ մարդու գեղագիտական հարաբերության ձևավորման, շրջակա աշխարհի գեղագիտական ընկալման, և գեղեցիկի ստեղծման ունակությունների զարգացման, որպես իրականության նկատմամբ մարդու որոշակի գեղագիտական հարաբերության ձևավորման, որպես անձի հուզազգացմունքային և արժեքային գիտակցության և դրան համապատասխան գործունեության ձևավորման գործընթաց և այլն: Առկա այս անհստակության, ոչ միասնական մոտեցման հիմնական պատճառները երկուսն են՝ անհստակությունը և ոչ միասնական մոտեցումը, ինչպես գեղեցիկի, այնպես էլ դաստիարակության ներկայացման հարցերում։ Բնության և շրջապատի ճանաչողության հիմնական միջոցներից մեկը գեղագիտական դաստիարակությունն է։ Նրա նպատակը գեղագիտական ճաշակի ձևավորումն է։ Այն հաստատում է իրականության օբյեկտների հետ մարդու գեղագիտական հարաբերությունը, ձևավորում է մարդու գեղագիտական զգացմունքները, ճաշակը, գեղեցիկը գնահատելու կարողունակությունը, ապահովում է գեղագիտական ունակությունների, կարողությունների, հմտություններ զարգացումը, ակտիվացնում, ընդլայնում և բավարարում է գեղագիտական պահանջմունքները, գեղեցիկը տեսնելու և ստեղծագործելու հնարավորությունները։ Գեղագիտական դաստիարակությունը ներդաշնակ է դարձնում մարդուն, զարգացնում մարդու ստեղծագործական կարողությունները։ Գեղագիտական դաստիարակությունը իրականացնում է երկու հիմնական աշխատանք․ այն ձևավորում է աշակերտի արժեհամակարգի և արժեքային կողմնորոշման գեղագիտական բաղադրիչը և զարգացնում նրա գեղագիտական և ստեղծագործական ներուժը։ Այն նաև մարդկային փոխհարաբերությունների շփման կարգավորման միջոց է․ մարդը միշտ ձգտում է դեպի գեղեցիկը։ Այս տեսանկյունից դաստիարակության գեղագիտական և բարոյական բաղադրիչները շատ մոտ են իրար։ Ընդհանրապես, գեղագիտական դաստիարակությունը սերտորեն շղթայված է, ավելին՝ ինչ-որ իմաստով միահյուսվում է ինչպես բարոյական դաստիարակության, այնպես էլ ինտելեկտուալ զարգացման հետ։ Այդ կապին դեռևս հինգերորդ դարում անդրադարձել է հայ պատմիչ և փիլիսոփա Եզնիկ Կողբացին, ով գտնում է, որ մարդու ստեղծած գեղեցիկը պետք է ծառայի բարուն: Գեղեցիկի և բարու փոխհարաբերությունները և համապատասխան արժեքների ձևավորման խնդիրները միշտ էլ եղել են բոլոր ժամանակների հետազոտողների ուշադրության կենտրոնում։ Որոշ հետազոտողներ գեղագիտական դաստիարակությունը ներառել են բարոյական դաստիարակության մեջ։ Կա նաև տեսակետ, ըստ որի գեղեցիկը ծառայում է որպես բարոյական դաստիարակվածության մակարդակ։ Գեղագիտական դաստիարակության միջոցով հնարավոր է դառնում նաև անձի հոգևոր աշխարհի գեղագիտական, բարոյական և ինտելեկտուալ զգացմունքների միջև լիակատար ներդաշնակության հաստատումը։ Գեղագիտական դաստիարակությունը իրականացվում է անընդհատ։ Եվ ինչքան շուտ է երեխան ենթարկվում նպատակաուղղված գեղագիտական ներգործության, այնքան մեծ է դրա արդյունավետության հավանականությունը։ Գեղեցիկի հանդեպ զգացողությունները երեխաների մեջ առաջանում են դեռևս նախադպրոցական տարիքից,երբ երեխան սկսում է ճանաչել իրեն շրջապատող իրերը, առարկաները, խաղալիքները։ Նրանք արագորեն արձագանքում են գույների գեղեցիկ համադրությանը, ձգտում պայծառ ու շքեղ երանգներին։ Որոշակի ճաշակ և գեղեցիկի հանդեպ վերաբերմունք ունեցող երեխան դպրոց հաճախելով՝ կրկին կարիք ունի գեղագիտական դաստիարակության։ Նա ուշադիր զննում է դպրոցը, դասարանը, ուսուցիչներին, ընկերներին։ ԵՎ հենց այստեղ էլ առաջին տպավորություններն իրենց կնիքն են դնում սովորողի գեղագիտական հասկացողության վրա։ Դպրոցում գեղագիտական դաստիարակությունը իրականացվում է ինչպես դասերի ընթացքում,այնպես էլ դասերից դուրս՝ արտադասարանական աշխատանքների կատարման ժամանակ։ Հաշվի առնելով սովորողների տարիքային և ճանաչողական հնարավորությունները՝ ուսուցիչը պետք է փնտրի գեղագիտական դաստիարակության իրականացման այնպիսի ուղիներ և ձևեր, որոնք կօգնեն երեխային ճիշտ ընկալելու գեղեցիկը արվեստում, աշխատանքում, բնության մեջ և առօրյա կյանքում։ Սովորողների գեղագիտական ընկալման ձևավորումն ու զարգացումը պահանջում է դաստիարակության տարբեր գործիքների և միջոցների համակցում։ Մեր օրերում ծնողների մշտապես զբաղվածության պայմաններում, դպրոցի և մանկավարժի ուսերին է դրված աշակերտների գեղագիտական դաստիարակության իրականացումը։«Երաժշտություն» առարկան պետք է նպատակաուղղված լինի՝ 1) Գեղարվեստական կրթության և գեղագիտական դաստիարակության ապահովմանը․

2) Սովորողի կողմից արվեստի ստեղծագործությունների, բնության և շրջապատող աշխարհի գեղեցկության և ներդաշնակության հանդեպ զգայուն վերաբերմունքին․

3) Հասարակական վայրերում և մշակութային միջոցառումների ժամանակ պատշաճ վարքագծի դրսևորմանը․

4)Ստեղծագործական երևակայության և պատկերավոր մտածողության զարգացմանը։

Կրթական ծրագիրը պետք է ներառի նախնական, տարրական գիտելիքներ, պատկերացումներ՝

1) Կերպարվեստի՝ գեղանկարչության, գծանկարչության, քանդակագործության, դեկորատիվ կիրառական արվեստի և երաժշտության

2) Արվեստի տեսակների,

3)Արվեստի տարբեր ժանրերում ստեղծագործող որոշ արվեստագետների, նրանց գործերի,

4)Արվեստի ստեղծագործությունների ձևի և արտահայտչամիջոցների, 5)Ժողովրդական և դեկորատիվ-կիրառական արվեստի, մարդու կյանքում արվեստների դերի,

6)Հայրենական և այլազգի արվեստագետներին նշանավոր ստեղծագործությունների մասին։

«Երաժշտություն» առարկայի հիմնական նպատակը գեղարվեստական կրթության և գեղագիտական դաստիարակության ապահովումն է։ Գեղարվեստական կրթությունը և գեղագիտական դաստիարակությունն անձի մտավոր և հոգևոր արժեքների բացահայտմանն ու զարգացմանն ուղղված շարունակական գործընթաց է, որն իրականացվում է արվեստի տարբեր բնագավառներին հաղորդակցվելու և ինքնուրույն գեղարվեստական գործունեություն ծավալելու միջոցով:«Երաժշտություն» առարկայի դասավանդումը նպաստում է աշակերտի ինքնաճանաչմանը և ինքնարտահայտմանը, նրա հայացքների ընդլայնմանը, Երևակայության, ստեղծագործական և վերլուծական մտածողության զարգացմանը, գեղագիտական ճաշակի և բարոյական բարձր չափանիշների ձևավորմանը, հայրենասիրական և մարդասիրական զգացմունքների արմատավորմանը և կյանքի, շրջապատող աշխարհի, աշխատանքի նկատմամբ սրտացավ վերաբերմունքի դրսևորմանը։ Ստեղծագործող անձնավորությանը բնորոշ է կյանքի ակտիվ

դիրքորոշում, գեղեցիկը տեսնելու, զգալու,ընկալելու և գնահատելու կարողունակություն։ Գեղագիտական դաստիարակության հիմքում հուզազգացմունքային ոլորտի զարգացումն է։ Գեղագիտական դաստիարակությունը նպաստում է ավագ նախադպրոցականի հուզական աշխարհի զարգացմանը և զգայական փորձի հարստացմանը, ակտիվացնում նրա գիտելիքի գործունեությունը և դրդում ստեղծագործործական հմտությունների, բացահայտում սովորողի կարողությունները և ձևավորում մարդկային կարևոր հատկություններ։ Գեղագիտական դաստիարակության խնդիրների առաջին խմբին են պատկանում՝ - Գեղեցիկի, արվեստի մասին տարրական գիտելիքների փոխանցումը, - Գեղեցիկին կամ տգեղին հուզականորեն համարժեք արձագանքելու ունակության ձևավորումը, - Երաժշտական կարողությունների զարգացումը, Երաժշտառիթմական կարողությունների ձևավորումը։

Երաժշտական դաստիարակությունը գեղագիտական դաստիարակության բաղադրիչ մասն է, որը նպաստում է երաժշտական ճաշակի զարգացմանը, մշակույթի այդ բնագավառի նկատմամբ հետաքրքրության ու սիրո առաջացմանը, զգացմունքային դաստիարակությանը։ Գեղագիտական դաստիարակությունը կապակցված է դաստիարակության բոլոր տեսակների հետ, այդ իսկ պատճառով այն պետք է դասավանդել ճիշտ և գրագետ, որպեսզի երեխան արվեստի շնորհիվ ստանա գեղագիտական դաստիարակություն։ Գեղագիտական դաստիարակությունը սերն ու հարգանքն է գեղեցիկի նկատմամբ։ Մարդը մանուկ հասակից սկսում է գնահատել իրեն շրջապատող աշխարհը։ Երեխան գեղագիտական դաստիարակություն սկսում է ստանալ դեռ մոր արգանդում։ Եվ դեռ չծնված պետք է շրջապատված լինի գեղեցկությամբ և բարությամբ։ Գեղագիտական դաստիարակությունը կազմում է մարդու ընդհանուր զարգացվածության զգալի մասը։ Որքան խորն է գեղագիտական զգացողությունը, այնքան ամուր է մարդ-արվեստ, մարդ-բնություն կապը։ Գեղագիտական դաստիարակությունը պատասխանատու և դժվար գործընթաց է։ Այստեղ հատուկ կետեր և կանոններ չկան, բայց դաստիարակողի և դաստիարակվողի մեջ կարևոր է ներդաշնակության առկայությունը՝ մտքի եվ զգացողության գործունեությունն է։ Կարողությունների համակարգում նշվում է․ Աշակերտը պետք է՝

1․Նախնական պատկերացում ունենա կերպարվեստի՝ գեղանկարչության, գծանկարչության, քանդակագործության, դեկորատիվ-կիրառական արվեստի և երաժշտության մասին, հասկանա դրանց յուրահատուկ լեզուն և արտահայտչամիջոցները։

2․Իմանա արվեստի որոշ տերմիններ, ժանրերի բնութագրեր.

3․Պատկերացում ունենա տարբեր ժանրերում ստեղծագործող որոշ արվեստագետների և նրանց գործերի մասին։ Կարողությունների և հմտությունների համակարգում նշվում է․


1․Տեսնել և ընկալել շրջապատող աշխարհի գեղեցկությունն ու բազմազանությունը և այդ արտացոլումն արվեստի ստեղծագործություններում․

2․Հասկանալ տեսնել, նկարագրել և վերարտադրել արվեստի ստեղծագործության բովանդակությունը, զգալ տրամադրությունը, արտահայտել սեփական կարծիքը ու զգացմունքները ստեղծագործության վերաբերյալ 3․Տարբերել արվեստի ստեղծագործություններն ըստ ձևի, արտահայտչամիջոցների և ժանրերի

4.Ճիշտ կազմակերպել և ավարտին հասցնել սեփական աշխատանքը, պահպանել և ճիշտ օգտագործել նկարչական պիտույքները, երաժշտական գործիքները, մանկական նվագարանները։ Եվ այսպես, դպրոցական ուսումնառության ընթացքում հետևողական լինել և հետևել աշակերտների գեղագիտական դաստիարակության հարցերին, որովհետև դպրոցում են դրվում ապագա արժանավոր քաղաքացու ձևավորման հիմքերը։

**1․2 Երաժշտություն առարկան որպես գեղագիտական դաստիարակության կարևոր միջոց**

Զգուշությամբ և երկյուղածությամբ մոտեցե՛ ք դաստիարակության գործին, խիստ փափուկ պաշտոն մըն է ձերը։ Դաստիարակելու կոչված եք սերունդմը, որ ապագա ազգն է։ Սխալ ուղղությամբ՝ ազգմը կխորտակեք վերջը։ **Կոմիտաս**

****

Որպես արվեստի դասվանդման միջոց հանրակրթական դպրոցներում հանդիսանում «Երաժշտություն» առարկան։ Արվեստի այդ դասին երեխաները ներգրավվում են երաժշտական հնչյունների ներդաշնակ աշխարհը՝ երգում, պարում, երաժշտություն ունկնդրում, ստեղծագործում և այդ ամենից ստանում գեղագիտական հաճույք։ Հանրակրթական դպրոցի «Երաժշտություն առարկայի նպատակն է դաստիարակել հոգևոր և բարոյագեղագիտական արժեքներով օժտված մարդ և ակտիվ ունկնդիր, ով կարող է արժևորել իր ազգային և համամարդկային երաժշտական մշակույթը։ Պատահական չէ, որ վաղ միջնադարում մեսրոպյան առաջին դպրոցների սակավաթիվ առարկաներից մեկը եղել է երաժշտությունը (մյուսները՝ մայրենի լեզու, թվաբանություն, կրոն և այլն)։ Երաժշտության միջոցով մենք ծանոթանում ենք մեր նախնիների հոգևոր կանքին և սերունդներին ենք փոխանցում ազգային ոգին և հոգևոր արժեքները: Որպեսզի այսօր իրականություն դառնա մեր ազգի զարթոնքը, շատ կարևոր է առաջնային տեղ տալ գեղագիտական դաստիարակության առարկաներին՝ երաժշտությանը, կերպարվեստին, պարարվեստին, որովհետև ոչ մի այլ միջոց չի կարող ավելի լավ և ավելի արդունավետ խրախուսել կրթությունը և լուսավորությունը, քան գեղեցիկ արվեստները՝ պոեզիան, երաժշտությունը և գեղանկարչությունը․․- գրում է Խաչատուր Աբովյանը։

Դպրոցում երաժշտության հետ երեխաների առաջին հանդիպումը տեղի է ունենում երգի միջոցով։Երաժշտության մատչելի և ամենատարածված տեսակներից մեկը երգն է: Չկա մի երեխա, որ իր դեռևս փոքրիկ կյանքում երգած կամ պարած չլինի, եթե նույնիսկ մանկապարտեզ չի հաճախել: Երեխաների մեծ մասի երգացանկում ավելի շատ են կենցաղային կամ մեծերից լսած և սովորած երգերը, որովհետև ընտանիքներում մանկական երգեր այդքան էլ չեն երգում: Երգելու ժամանակ երեխաները հանպատրաստից կատարում են երգի բնույթին և բովանդակությանը համապատասխան շարժումներ, որոնք նույնպես մեծերից ընդօրինակած պարային շարժումներ են։ Իսկ երեխաների մի մասն էլ չի երգում և, չի էլ պարում։Այստեղ երաժշտության ուսուցչի նպատակն է հետաքրքրություն առաջացնել տարբեր ընդունակություններ ունեցող երեխաների մեջ երաժշտության՝ երգի, պարի հանդեպ,զարգացնել նրանց երաժշտական,լսողական,կարողունակությունները, ընդունակությունները, ռիթմական զգացողությունը, երգչային ձայնը, հղկել պարային շարժումները, ձևավորել երաժշտության ներգործության զգայունակությունը, շարժումները երաժշտությանը համապատասխանեցնելու կարողությունը։ Երեխայի երաժշտական գեղագիտական դաստիարակությունը դպրոցում սկսում ենք այսպես, որը կազմում է ընդհանուր դաստիարակության մի բաղադրամասը:

Առաջին դասարանից սկսած՝ երեխաների երաժշտական դաստիարակության հիմքում թեմատիկ ուսուցման սկզբունքն է դրված: Թեմատիկան ընտրված է այնպես, որ երեխաներին աստիճանաբար տանում է դեպի երաժշտության մեծ ու գեղեցիկ աշխարհը, նրանց մեջ ձևավորում է գեղեցիկի զգացողություն, արմատավորում այնքան երաժշտական տպավորություններ, որ բարձր դասարաններում այդ հիմքով ավելի է հեշտանում երաժշտության խոր և բազմակողմանի ընկալումը։ Անձի երաժշտական մշակույթը նրա ներդաշնակ զարգացման կարևոր պայմանն է։ Երաժշտությունը արվեստի այն առանձնահատուկ տեսակն է, որում ամփոփված են մարդկության իմացական, հուզական, գեղագիտական լիցքերը, մեղեդու ռիթմի ու ներդաշնակության մեջ խտացած է ժողովրդի հոգևոր մշակույթի ողջ գույնզգուն երանգապնակը։ Երաժշտությունը կարողանում է հուզել մարդուն, նրա հոգում առաջացնելով ամենատարբեր հույզերի ու զգացմունքների անսահման բազմազանություն։ Երաժշտական կերպարն ամբողջովին հիմնված է մարդկային զգացմունքների ու ապրումների վրա։ Սովորողների երաժշտական մշակույթի զարգացման խնդիրը այսօր տարրական դպրոցի կրթադաստիարակչական գործընթացում առաջնային նշանակություն է ձեռք բերում։ Սովորողի գեղագիտական դաստիարակության շրջանակներում երաժշտական մշակույթի զարգացման խնդիրը դիտարկել են մանկավարժներ Կ․ Դ․ ՈՒշինսկին, Ա․Ս․ Մակարենկոն, Վ․ Ա․ Սուխոմլինսկին, Բ․ Տ․ Լիխաչյովը, Ղ․ Աղայանը, Հ․Հինդլյանը։

Սովորողի երաժշտական մշակույթի զարգացման հարցերը խորապես ուսումնասիրվել են մանկավարժներ և երաժշտագետներ Դ․Բ․ Կաբալևսկու, Օ․ Ա․ Ապրակսինայի, Լ․Վ․ Շկոլյարի, Է․ Բ․ Աբդուլինի, Մ․ Ս․ Մազմանյանի, Կոմիտասի, Ս.Ա․ Մելիքյանի, Յու․ Վ․ Յուզբաշյանի կողմից։ Մեր հետազոտության համար հատկապես կարևորվում է ուսումնասիրություններում մշակել սովորողների երաժշտական դաստիարակության բովանդակությունը, բացահայտել դպրոցում երաժշտական գեղագիտական դաստիարակության թե՛ տեսական, և թե՛ գործնական կողմերը, ձևերն ու մեթոդները, որոնցում կշեշտվի սովորողի անձի գեղագիտական երաժշտական դաստիարակության կարևորությունը։

«Երաժշտություն» առարկայի դասավանդման շրջանակներում աշակերտներին պետք է աստիճանաբար պատկերացում տալ երաժշտության մասին, նպաստել նախնական պատկերացումների ձևավորմանը, երաժշտական արտահայտչամիջոցների հնարավորությունների կատարմանը։ Դպրոցահասակ երեխաների երաժշտական մշակույթը ըմբռնվում է որպես անձի համակարգված, նպատակաուղղված դաստիարակության և ուսուցման գործընթացում ձևավորվող ամբողջական հատկանիշ, որի բովանդակությունը կազմում է երաժշտության նկատմամբ արժեքային հարաբերության գիտակցումը, ինչն էլ արտահայտվում է նրա գեղեցիկի ընկալմամբ, այն ունկնդրելու և վայելելու պահանջմունքով և երաժշտական ստեղծագործությունների նախնական գնահատմամբ։ Հիմնավորվել է, որ անձի երաժշտական մշակույթի զարգացումը նրա մշակույթի ձևավորման նախադրյալն է։ Մենք առանձնացնում ենք հետևյալ խմբերը՝ ելնելով երաժշտական մշակույթի արժևորման առանձնահատկություններից. երաժշտական, տեղեկատվական, գործունային, գնահատման, իմաստավորման և այլն։ Աշակերտների երաժշտական մշակույթը գեղագիտական ուղղվածություն ունի և իր մեջ ներառում է ստեղծագործական գործունեության նկատմամբ հուզական, գնահատողական վերաբերմունքը։ Երաժշտական մշակույթի ձևավորումն ու զարգացումը չի իրականացվում միանգամից, այլ իրականացվում է աստիճանաբար, անցնում է որոշակի փուլերով, որոնք իրարից առանձնացված չեն:Եվ այդ նպատակով,«Երաժշտություն» առարկայի շրջանակներում, իրականացվել և իրականացվում են տարբեր միջոցներ, որոնք միտված են երեխաների գեղագիտական դաստիարակությանն ու ազգային արժեքների փոխանցմանը։ Ապացուցված է, որ հայկական երաժշտական արվեստի ակունքները ձգվում են մինչև հազարամյակների խորքը։ Դեռևս վաղ քրիստոնեական շրջանից կարևորվել է երաժշտության դերը: Մշտապես հայ մանկավարժների ուշադրության կենտրոնում է եղել անձի երաժշտական մշակույթի ձևավորման խնդիրը: Այդ խնդիրը արծարծվել է նաև հետագայում հայ մանկավարժական շատ ներկայացուցիչների աշխատություններում։ Երեխայի երաժշտական մշակույթի ձևավորումը նպատակաուղղված, համակարգված ու ղեկավարվող գործընթաց է, որի նպատակն է զարգացնել նրա երաժշտական ունակությունները, կարողություններն ու հմտությունները, երաժշտական ճաշակը, երաժշտությունը հուզականորեն ընկալելու մշակույթը։ Անձի երաժշտական մշակույթի ձևավորումը սկսվում է վաղ տարիքից, այդ գործում հատկապես մոր և ընտանիքի դերը շատ մեծ է։ Դպրոցում աշակերտների երաժշտական մշակույթի ձևավորմանը նպաստում են երաժշտական այն անհրաժեշտ գիտելիքները, որոնք զարգացնում են նրանց երաժշտական ընդունակությունները։

Ժողովրդական ավանդույթները սերնդի սոցիալական վարքի արդյունավետ կարգավորիչներ են և արտացոլում են ժողովրդի բարոյական նկարագիրը։Յուրաքանչուր ազգի իրականությունը գնահատվում է ավանդույթների միջոցով, ավանդույթներում արտացոլված են ժողովրդի պատմությունը, ազգային ինքնագիտակցությունը։ Ավանդույթները դիտարկվում են որպես մշակութային փուլերի՝ կայուն, սերնդեսերունդ կրկնվող և ամրապնդվող կապեր, որոնք գործում են որպես մշակութային մի մակարդակից մյուսին անցման մշակութային ժառանգության ձև և միջոց։ Գիտական հետազոտություններում վերջին տասնամյակում առկա են տեսական և գործնական նշանակություն ունեցող այնպիսի տեսակետներ, որոնցում դիտարկվում են կրթության համակարգում ժողովրդական ավանդույթների դերի ու նշանակության, էթնոմանկավարժության գործառույթների (կրթական, իմացական-ճանաչողական, գնահատողական և այլն) հարցերը: Սովորող տարիքի երեխաների երաժշտական մշակույթի տեսանկյունից, որն էլ ազգային ինքնագիտակցության և ժողովրդական ավանդույթների նկատմամբ հուզական-գեղագիտական հարաբերությունների զարգացման լայն հնարավորություններ է ընձեռում։

**ԵԶՐԱԿԱՑՈՒԹՅՈՒՆՆԵՐ**

Հիմնախնդրի տեսական ուսումնասիրության վերլուծությունն ու ամփոփումը թույլ են տալիս ձևակերպել հետևյալ եզրակացությունները․

1․Մանկավարժական գրականության վերլուծությունը հնարավորություն տվեց բացահայտել «Երաժշտություն» առարկայի դերը սովորողների գեղագիտական և համակողմանի դաստիարակության գործում,

2․Վերլուծվեցին «երաժշտական գործունեություն» և «գեղագիտական դաստիարակություն հասկացությունները,

3․ՈՒսումնասիրվեցին սովորողների երաժշտական գործունեության առանձնահատկությունները և երաժշտություն առարկայի նպատակն ու խնդիրները, որի արդյունքում եկանք այն համոզման, որ սովորողների գեղագիտական դաստիարակությանը նպաստող լավագույն միջոցը երեխաների մոտ երաժշտական բարձր պատկերացումների, երաժշտական ճաշակի ձևավորումն ու զարգացումն է։ Քանի որ, երաժշտական գործնեության շնորհիվ է, որ երեխաները ոչ միայն դաստիարակվում են, այլ նաև ձևավորվում է գեղագիտական բարձր ճաշակ և արժեքներ, ինչն էլ հնարավոր է իրականացնել երաժշտություն առարկայի միջոցով։

**Գրականության ցանկ**

1․ Դ․ Բ․ Կաբալևսկի «Հանրակրթական դպրոցի երաժշտության ծրագրի հիմնական սկզբունքներն ու մեթոդները. Երևան, «Լույս 1984 թ․

2․Ամիրջանյան Յու․ Ա․, Սահակյան Ա․ Ս․ Մանկավարժություն, Երևան,2005թ․ 3․ Հովսեփյան Վ․ Ա․ , գեղագիտական ուսմունքների պատմություն, Երևան 1979․ 4․«Զանգակ-97 հրատարակչություն, ուսուցչի մեթոդական ձեռնարկ

5.Հայկական սովետական հանրագիտարան

6․Հայկական հանրագիտարան

7․Кудашова, Е.Е.О нравственном воспитании и идеях В. А. Сухомлинского // Педагогическое образование на Алтае.- 2013.№ 2.-С. 70-73.

8.Мухин М.И.Гуманистические традиции и новаторство в педагогическом опыте В. А. Сухомлинского: авттореф. Дис. В виде науч. доклада… д-ра пед. Наук; [Ин-т развития личности РАО].-М.,1995,-68с

**ՀԱՎԵԼՎԱԾ**

Երաժշտության դաստիարակության արդյունավետությունը և օգտակարությունը պայմանավորված են երաժշտության ուսուցչի մասնագիտական պատրաստվածությամբ և մանկավարժական վարպետությամբ։ Եթե ուզում ես քո սաների մեջ սեր և հետաքրքրություն առաջացնել երաժշտության հանդեպ, նախ ինքդ պետք է սիրես երաժշտությունը և երաժշտության ուսուցչի մասնագիտությունը։ Միայն այս դեպքում է հնարավոր երաժշտական արվեստը դարձնել սովորողների հոգևոր զարգացման և գեղագիտական դաստիարակության միջոց: